CELEX: 32018D0125(01)
Language: el
Date: 2018-01-23 00:00:00
Title: Απόφαση του Συμβουλίου, της 23ης Ιανουαρίου 2018, για τον διορισμό τεσσάρων μελών και πέντε αναπληρωτών στο διοικητικό συμβούλιο του Οργανισμού Συνεργασίας των Ρυθμιστικών Αρχών Ενέργειας

25.1.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 27/3
            
         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 23ης Ιανουαρίου 2018
   για τον διορισμό τεσσάρων μελών και πέντε αναπληρωτών στο διοικητικό συμβούλιο του Οργανισμού Συνεργασίας των Ρυθμιστικών Αρχών Ενέργειας
   (2018/C 27/04)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 713/2009 του Ευρωπαϊκού Κοινοβουλίου και του Συμβουλίου, της 13ης Ιουλίου 2009, για την ίδρυση Οργανισμού Συνεργασίας των Ρυθμιστικών Αρχών Ενεργείας (1), και ιδίως το άρθρο 12,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 713/2009 προβλέπει ότι το Συμβούλιο διορίζει πέντε μέλη και τους αναπληρωτές τους στο διοικητικό συμβούλιο του Οργανισμού Συνεργασίας των Ρυθμιστικών Αρχών Ενεργείας («το διοικητικό συμβούλιο»).
            
         
               (2)
            
            
               Σύμφωνα με τον κανονισμό (ΕΚ) αριθ. 713/2009, ένα μέλος του διοικητικού συμβουλίου δεν μπορεί να είναι μέλος του ρυθμιστικού συμβουλίου και τα μέλη του διοικητικού συμβουλίου δρουν ανεξάρτητα και αντικειμενικά προς το δημόσιο συμφέρον.
            
         
               (3)
            
            
               Με απόφαση της 22ας Δεκεμβρίου 2009 (2), το Συμβούλιο διόρισε τρία μέλη και τρεις αναπληρωτές στο διοικητικό συμβούλιο για έξι έτη, και δύο μέλη και δύο αναπληρωτές για τέσσερα έτη, από την ημερομηνία δημοσίευσης της εν λόγω απόφασης. Με απόφαση της 15ης Νοεμβρίου 2013 (3), το Συμβούλιο διόρισε δύο μέλη και τρεις αναπληρωτές στο διοικητικό συμβούλιο για περίοδο τεσσάρων ετών από τις 28 Ιανουαρίου 2014. Με απόφαση της 15ης Ιανουαρίου 2016 (4), το Συμβούλιο διόρισε τρία μέλη και δύο αναπληρωτές στο διοικητικό συμβούλιο για περίοδο τεσσάρων ετών από τις 28 Ιανουαρίου 2016. Επιπλέον, το Συμβούλιο διόρισε έναν αναπληρωτή στο διοικητικό συμβούλιο για περίοδο δύο ετών από τις 28 Ιανουαρίου 2016.
            
         
               (4)
            
            
               Λόγω της λήξης της τετραετούς θητείας δύο μελών και δύο αναπληρωτών, της λήξης της διετούς θητείας ενός αναπληρωτή, καθώς και της παραίτησης ενός μέλους με τετραετή θητεία, θα πρέπει να διοριστούν τρία μέλη και τρεις αναπληρωτές προς αντικατάστασή τους. Επιπλέον, δεδομένου ότι ένας υποψήφιος με τρέχουσα θητεία αναπληρωτή θα πρέπει να διοριστεί μέλος για περίοδο τεσσάρων ετών, ένας άλλος αναπληρωτής θα πρέπει να διοριστεί για να εκπληρώσει το υπόλοιπο της εν λόγω θητείας.
            
         
               (5)
            
            
               Επιπλέον, λόγω της παραίτησης του κ. Γεωργίου ΣΑΜΜΑ από την Κύπρο και του κ. Martin HANSEN από τη Δανία μέλους και αναπληρωτή αντιστοίχως με τετραετή θητεία, σύμφωνα με την κοινή δήλωση που υπέβαλαν η Κύπρος και η Δανία στην ΕΜΑ στις 2 Δεκεμβρίου 2015, ο κ. Martin HANSEN θα πρέπει να διοριστεί ως μέλος στο διοικητικό συμβούλιο για περίοδο δύο ετών από τις 28 Ιανουαρίου 2018 και ο κ. Γεώργιος ΣΑΜΜΑΣ θα πρέπει να διοριστεί ως αναπληρωτής στο διοικητικό συμβούλιο για περίοδο δύο ετών από τις 28 Ιανουαρίου 2018,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζονται ως μέλη στο διοικητικό συμβούλιο για περίοδο τεσσάρων ετών από τις 28 Ιανουαρίου 2018, τα ακόλουθα πρόσωπα:
   
               —
            
            
               Ο κ. Jochen PENKER, Αυστρία,
            
         
               —
            
            
               Ο κ. Jurijs SPIRIDONOVS, Λετονία.
            
         Άρθρο 2
   Διορίζονται ως μέλη στο διοικητικό συμβούλιο τ για περίοδο δύο ετών από τις 28 Ιανουαρίου 2018, τα ακόλουθα πρόσωπα:
   
               —
            
            
               Ο κ. Michel THIOLLIÈRE, Γαλλία,
            
         
               —
            
            
               Ο κ. Martin HANSEN, Δανία.
            
         Άρθρο 3
   Διορίζονται ως αναπληρωτές στο διοικητικό συμβούλιο για περίοδο τεσσάρων ετών από τις 28 Ιανουαρίου 2018, τα ακόλουθα πρόσωπα:
   
               —
            
            
               Ο κ. Pál KOVÁCS, Ουγγαρία,
            
         
               —
            
            
               Ο κ. Paweł PIKUS, Πολωνία,
            
         
               —
            
            
               Ο κ. Diego VÁZQUEZ TEIJEIRA, Ισπανία.
            
         Άρθρο 4
   Διορίζονται ως αναπληρωτές στο διοικητικό συμβούλιο για περίοδο δύο ετών από τις 28 Ιανουαρίου 2018, τα ακόλουθα πρόσωπα:
   
               —
            
            
               Ο κ. Ľubomír KUCHTA, Σλοβακία,
            
         
               —
            
            
               Ο κ. Γεώργιος ΣΑΜΜΑΣ, Κύπρος.
            
         Άρθρο 5
   Η παρούσα απόφαση αρχίζει να ισχύει την ημερομηνία της έκδοσής της.
   
      Βρυξέλλες, 23 Ιανουαρίου 2018.
      
         
            Για το Συμβούλιο
         
         
            Ο Πρόεδρος
         
         V. GORANOV
      
   
   
      (1)  ΕΕ L 211, 14.8.2009, σ. 1.
   
      (2)  Απόφαση του Συμβουλίου, της 22ας Δεκεμβρίου 2009, για τον διορισμό πέντε τακτικών μελών και πέντε αναπληρωματικών μελών του Οργανισμού Συνεργασίας των Ρυθμιστικών Αρχών Ενέργειας (ΕΕ C 21, 28.1.2010, σ. 1).
   
      (3)  Απόφαση του Συμβουλίου, της 15ης Νοεμβρίου 2013, για τον διορισμό δύο μελών και τριών αναπληρωτών στο διοικητικό συμβούλιο του Οργανισμού Συνεργασίας των Ρυθμιστικών Αρχών Ενέργειας (ΕΕ C 337, 19.11.2013, σ. 8).
   
      (4)  Απόφαση του Συμβουλίου, της 15ης Ιανουαρίου 2016, για τον διορισμό τριών τακτικών και τριών αναπληρωματικών μελών στο διοικητικό συμβούλιο του Οργανισμού Συνεργασίας των Ρυθμιστικών Αρχών Ενέργειας (ΕΕ C 19, 20.1.2016, σ. 6).